Pembrukšīra

Pembrukšīra (angļu: Pembrokeshire; izrunā: /ˈpɛmbrʊkʃɪər/) vai Benvro (velsiešu: Sir Benfro, izrunā: /siːr ˈbɛnvrɔ/) ir pirmās pakāpes administratīvā iedalījuma vienība (grāfiste) Velsā, Apvienotajā Karalistē. Atrodas Velsas dienvidrietumos Divedas ceremoniālajā grāfistē. Robežojas ziemeļaustrumos ar Keredigjonu, bet austrumos — ar Karmārtenšīru. Ziemeļos krastus apskalo Īrijas jūra, dienvidos — Ķeltu jūra, bet rietumos — šīs jūras savienojošais Sentdžordža šaurums. Grāfistes administratīvais centrs ir Heverfordvesta, bet lielākā apdzīvotā vieta — Milfordheivena. Lielu daļu grāfistes teritorijas tās piekrastē aizņem Pembrukšīras krasta nacionālais parks. Vēsture Pembrukšīras grāfiste tagadējās robežās izveidota 1996. gada 1. aprīlī, apvienojot likvidētās Divedas grāfistes Preseli un Dienvidpembrukšīras distriktus. Administratīvi grāfiste dalās 77 komūnās, no kurām 10 dēvējas par pilsētām: Milfordheivena (14 798 iedzīvotāji), Heverfordvesta (11 995 iedzīvotāji, administratīvais centrs), Pembrukdoka (9 663), Pembruka (7 974), Fišgarda (5 443), Tenbi (4 090), Nīlenda (3 339), Nārberta (3 008), Sentdeividsa (1 750 iedzīvotāji; valsts mazākā lielpilsēta) un Ņūporta (1 058). Atsauces Ārējās saites Vikikrātuvē par šo tēmu ir pieejami multivides faili. Skatīt: Pembrukšīra. Encyclopædia Britannica raksts (angliski)